De Moler Fuhrer war des natürlich au, un deswege hän die zwei oft mitenand über d'Fasnet g'fachsimplet. Debei hät de Säger vor em Fuhrer en zimliche Respekt g'het, obwohl seler zum Root bi de Narrozunft g'hört hät un folglich i de Sproch vum  Säger on vu de "Kappemänner" war. Vu de meischte vu dene hät de Säger nämlich nit vil g'halte un behauptet, manche tätet sich dert iibilde, si hettet d'Fasnet erfunde un wäret die einzige, wo uf dem Gebiet ebbis wüsstet. Debei wäret die meischte vunene no nit emol gebore g'si oder hettet no i d'Hose g'macht, wo er scho längscht en g'schandene Narro war. B'sunders übel hät er dene glaub ich g'nomme, dass die die freundliche Suribel, wo domols i d'Modi kumme sind. so toll g'funde hond. Er war de Meinung, dass en  Surhebel ebe en Suribel un kon Lachribel sii sott, en uuzfridene, grätige un rääse Typ also,- mindeschtens aber en kritische Schpötter. Dass es Strähle mit sonere Scheme schwieriger wär wie mit ere Glatte, hät en überhaupt nit g'schtört. Im Gegeteil ! Für ihn waret d'Suribel sowieso nu ebbis für g'schandeni älteri Maschgere un nit für junge ohne Erfahrung.   Dass mini zwei erschte Suribel, wo ich probiert han, einigermaße des troffe hond, was er sich unter dem Schemetyp  vorg'schellt hät, sel war glaub ich de Grund, dass er glei vu Aafang aa a minere Schnitzerei interessiert war un mich mit immer neue Fotos als Vorschläg für Suribel versorgt hät. Als junge Kerli han ich des natürlich toll g'funde un lang nit g'merkt, dass des au problematisch sii könnt. Aber sel isch e ander Thema un g'hört nit hier her.